Լուիս Քերոլ
Լուիս Քերոլ (, իսկական անունը՝ Չարլզ Լաթուիջ Դաջսոն, Charles Lutwidge Dodgson, ), անգլիացի գրող, մաթեմատիկոս, անգլիկան եկեղեցու սարկավագ, փիլիսոփա և լուսանկարիչ։ 

Մի առիթով Լուիս Քերոլը իր մասին ասել է. «Ես որոշել էի մաթեմատիկոս դառնալ, սակայն իմ երևակայութունը չբավականացրեց, և ես դարձա ֆանտաստ գրող»։

Կենսագրություն 

Ծնվել է 1832 թվականի հունվարի 27-ին Անգլիայի Չեշիր կոմսության Դարսբերի գյուղում, հոգևորականի ընտանիքում։ Ունեցել է 7 քույր և 3 եղբայր։ Ուսման մեջ առաջին քայլերը արել է դեռ տանը, դրսևորելով իր խելացիությունն ու հմտությունը։ Նա ձախլիկ էր։ Չհաստատված փաստեր կան, ըստ որոնց՝ նրան արգելում էին գրել ձախ ձեռքով, ինչի հետևանքով նրա հոգեբանությունը խախտվել է, ու նա  սկսել է  կակազել։

12 տարեկան հասակում ընդունվել է Ռիչմոնդից ոչ հեռու գտնվող մի մասնավոր դպրոց։ Սակայն 1845 թվականին իր կամքին հակառակ ստիպված է լինում տեղափոխվել ուրիշ դպրոց։ 1851 թվականին տեղափոխվում է Օքսֆորդ և ընդունվում  այնտեղի ամենաարիստոկրատ համալսարաններից մեկը։ Թեև ընդհանուր առմամբ լավ չէր սովորում, բայց մաթեմատիկական բարձր ունակությունների շնորհիվ ի վերջո ստանում է բակալավրի կոչում և նույնիսկ հաղթում համալսարանում կազմակերպված մաթեմատիկական թելադրության (լեկցիա) մրցույթում։ Իր կյանքի հետագա 26 տարիներին նա մաթեմատիկա էր դասավանդում ու չնայած դրանով էր նաև ապրուստի միջոցներ վաստակում, այնուամենայնիվ դա համարում էր ձանձրալի  զբաղմունք։

Մահացել է 1898 թվականի հունվարի 14-ին Սուրեյ կոմսության Գիլֆորդ քաղաքում։

Գրական գործունեությունը 
Գրել սկսել է քոլեջում սովորելու տարիներին։ Այդ ժամանակ հիմնականում գրում էր բանաստեղծություններ և կարճ պատմվածքներ, որոնք տպագրվում էին արդեն Լուիս Քերոլ կեղծանվամբ։ Սկսած 1854 թվականից՝ նրա ստեղծագործությունները  լույս էին տեսնում անգլիական հեղինակավոր «Կոմիկ թայմս» (անգլերեն The Comic Times) և «Թրեյն» (անգլերեն The Train) հանդեսներում։ 
Առավել հայտնի ստեղծագործություններն են՝ «Ալիսը Հրաշքների աշխարհում» (1865, ), «Ալիսը Հայելու աշխարհում» (1871, ) հեքիաթ-վիպակները, «Սնարկի որսը» հումորիստական պոեմը։

Քերոլի  հեքիաթ-վիպակները աչքի են ընկնում դրվագների պատկերավորությամբ, արտառոց տրամաբանական-լեզվաբանական բառախաղերով. ուսումնասիրողները դրանց մեջ գտնում են  բազմաթիվ բնագիտական ու տրամաբանական հայտնագործությունների կանխագուշակումներ։ Դրանք թարգմանված են աշխարհի բազմաթիվ լեզուներով և անգլախոս երկրներում ամենից շատ մեջբերվող գրքերն են Աստվածաշնչից և Շեքսպիրից հետո
։

Ալիսայի մասին երկու հեքիաթ-վիպակները թարգմանվել են հայերեն Սոնա Սեֆերյանի կողմից՝ հրատարակվելով 1971 թ.։

Ստեղծագործություններ

Ստեղծագործությունների էկրանավորում 
 Ալիսը հրաշքների աշխարհում (ֆիլմ, 1903)
 Ալիսը հրաշքների աշխարհում (ֆիլմ, 1915)
 Ալիսան հրաշքների աշխարհում (մուլտֆիլմ, 1951)
 Ալիսը հրաշքների աշխարհում (ֆիլմ, 1972)
 Ալիսան Հրաշքների աշխարհում (մուլտֆիլմ, 1981)
 Ալիսան Հայելիների աշխարհում (մուլտֆիլմ, 1982)
 Քո սիրող ընկերը
 Ալիսը հրաշքների աշխարհում (ֆիլմ, 1986)
 Ալիսա (ֆիլմ, 1988)
 Ալիսան հայելիների աշխարհում (մուլտֆիլմ, 1998)
 Ալիսը հրաշքների աշխարհում (ֆիլմ, 1999)
 Ալիսը հրաշքների աշխարհում (մինի սերիալ)
 Ալիսան հրաշքների աշխարհում (ֆիլմ, 2010)
 Ալիսան Հայելիների աշխարհում (ֆիլմ, 2016)

Հայտնագործություն 
 Նիկտոգրաֆիա

Ծանոթագրություններ

Գրականություն 
 

 
 
 Reed, Langford, The Life of Lewis Carroll (1932. London: W. and G. Foyle)
 Taylor, Alexander L., Knight, The White Knight (1952. Edinburgh: Oliver and Boyd)
 Taylor, Roger & Wakeling, Edward, Lewis Carroll, Photographer (2002. Princeton University Press) (ISBN 0691074437). Catalogues nearly every Carroll photograph known to be still in existence.
 
 
 Woolf, Jenny, The Mystery of Lewis Carroll. (2010. New York: St Martin's Press.ISBN 9780312612986)
 Демурова Н. М. Льюис Кэрролл. — М. : Молодая гвардия, 2013. — 412, [2] с., [16] л. ил. — (Жизнь замечательных людей; Вып. 1590 (1390)). — ISBN 978-5-235-03568-3. — 5000 экз. 
 Демурова Н. М. Картинки и разговоры. Беседы о Льюисе Кэрролле. — СПб.: «Вита Нова», 2008. — с. 576. — ISBN 978-5-93898-173-7 — Серия: Жизнеописание 
 Галинская И. Л. Льюис Кэрролл и загадки его текстов. — М.: ИНИОН РАН, 1995. — 76 с.

Արտաքին հղումներ 

 Լուիս Քերոլը դասարան․ամ կայքում 
 Լուիս Քերոլը գրապահարանում

Անգլիացի արձակագիրներ
Մանկագիրներ այբբենական կարգով
Անգլիացի մաթեմատիկոսներ
Մաթեմատիկոսներ այբբենական կարգով
19-րդ դարի փիլիսոփաներ
Անգլիացի բանաստեղծներ
Գրական կեղծանուններով հայտնի հեղինակներ
Օքսֆորդի համալսարանի շրջանավարտներ
Թոքաբորբից մահացածներ
Անգլիացի մանկագիրներ
Անգլիացի վիպասաններ
Անգլիացի փիլիսոփաներ
Անգլիացի լուսանկարիչներ
19-րդ դարի անգլիացի գրողներ
Ինքնակենսագիրներ